

PROJEKTS uz 26.02.2025.

vēlamais datums izskatīšanai: Finanšu komitejā - 19.03.2025.

domē: 27.03.2025.

sagatavotājs un ziņotājs: D. Čūriška

LĒMUMS

Ādažos, Ādažu novadā

2025. gada 27. martā **Nr.**«DOKREGNUMURS»

**Par apbūvētas zemes vienības Alderu ielā 33, Baltezerā pirkšanu**

Ādažu novada pašvaldības dome izskatīja Rīgas valstspilsētas pašvaldības Īpašuma departamenta (Rīgas valstspilsētas pašvaldība turpmāk – iesniedzējs) 17.02.2025 paziņojumu Nr. DI-25-97-paz (reģ. Nr. ĀNP/1-11-1/25/1143) par iesniedzējam piederošas apbūvētas zemes vienības Alderu ielā 33, Baltezerā, Ādažu pagastā, Ādažu novadā, 0,1908 ha platībā ar kadastra apzīmējumu 8044 013 0412 (turpmāk – zemes vienība) atsavināšanu Ādažu novada pašvaldībai kā uz Zemes vienības atrodošās un uz pašvaldības vārda zemesgrāmatā ierakstītas garāžu ēkas ar kadastra apzīmējumu 8044 013 0412 001 (turpmāk – garāžu ēka) īpašniecei.

Paziņojums izstrādāts, pamatojoties uz Publiskas personas mantas atsavināšanas likuma (turpmāk – likums) 8. panta otro un trešo daļu, 44. panta ceturto daļu un 44.1 pantu, Rīgas domes 18.09.2024. lēmumu Nr. RD-24-3954-lē “Par Rīgas valstspilsētas pašvaldības nekustamā īpašuma – apbūvētas zemes vienības “Baltauši” Alderu ielā 33, Baltezerā, Ādažu pagastā, Ādažu novadā (kadastra apzīmējums 80440130412), atsavināšanu” un Rīgas domes Pilsētas īpašuma komitejas 11.02.2025. lēmumu (protokols Nr. 94, 58. § 11. punkts).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pašvaldībai pieder garāžu ēka 889,7 m² platībā ar 31 garāžu boksu, kas ietilpst būvju īpašumā Alderu iela 33, Baltezers, Ādažu pag., Ādažu nov. (kadastra Nr. 8044 513 0007). Tās piederība pašvaldībai ir reģistrēta Rīgas rajona tiesas Ādažu pagasta zemesgrāmatas nodalījumā Nr. [100000524764](https://zemesgramata.lv/lv/Search/GetFolioDataByCadastre?loginUsingLvLv=&cadasterId=80445130007). Garāžu ēkas kadastrālā vērtība ir 69 629 *euro*.
2. Garāžu ēka atrodas uz Iesniedzējam piederošās zemes vienības, kas ietilpst īpašumā ar nosaukumu “Baltauši”, Baltezerā, Ādažu pag., Ādažu nov. (kadastra Nr. 8044 013 0412). Tās piederība Iesniedzējam ir reģistrēta Rīgas rajona tiesas Ādažu pagasta zemesgrāmatas nodalījumā Nr. 100000430814. Zemes vienības kadastrālā vērtība ir 10 428 *euro*. Atbilstoši Ādažu novada teritoriālajam plānojumam zemes vienība visā tās platībā atrodas Tehniskās apbūves teritorijā (TA), tās nekustamā īpašuma lietošanas mērķis ir “Transporta līdzekļu garāžu apbūve” (kods 1104).
3. Paziņojums saņemts kā atbilde uz pašvaldības domes 25.01.2024. lēmumu Nr. 7 “Par zemesgabala Alderu iela 33, Baltezers atsavināšanas ierosinājumu”, kurā lūgts atsavināt Zemes vienību, uz kuras atrodas Garāžu ēka. Lēmums pamatots ar Likuma 4. panta ceturtās daļas 3. punktā noteikto, ka publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja viņš vēlas nopirkt zemesgabalu, uz kura atrodas ēka (būve).
4. Paziņojumā norādīti Zemes vienības:
   1. nosacītā cena (pirkuma maksa) - 18 100 *euro*;
   2. pirkuma maksas samaksas nosacījumi - ar tūlītēju samaksu, tas ir, 4 mēnešu laikā pēc paziņojuma saņemšanas dienas jāsamaksā visa pirkuma maksa, vai uz nomaksu, tas ir, 4 mēnešu laikā pēc paziņojuma saņemšanas dienas jāsamaksā avanss ne mazāk kā 10% no pirkuma maksas, tas ir, ne mazāk kā 1810 *euro*.
5. Pašvaldībai lūgts 4 (četru) mēnešu laikā no atsavināšanas paziņojuma saņemšanas dienas:
   1. atbildēt, vai tā vēlas pirkt zemes vienību ar minētajiem nosacījumiem;
   2. gadījumā, ja pašvaldība zemes vienību pirks, samaksāt visu pirkuma maksu vai nomaksas gadījumā savā atbildē norādīt vēlamo atlikušās pirkuma maksas daļas samaksas termiņu, kā arī informēt par pilnvarojumu pārstāvēt pašvaldību Zemes vienības pirkšanā (pirkuma līguma noslēgšanai).
6. Izdevumi par zemes vienības pirkumu un ar to saistītajiem izdevumiem ir sedzami no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.
7. Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā noteikts pašvaldības aģentūras “Carnikavas komunālserviss” uzdevums apsaimniekot un labiekārtot tai pārvaldībā nodotos pašvaldības nekustamos īpašumus.

Pašvaldības dome secina, ka Garāžu ēkas uzturēšanai nepieciešamās Zemes vienības pirkums ar paziņojumā minētajiem nosacījumiem ir lietderīgs, veicot tūlītēju samaksu, tas ir, 4 (četru) mēnešu laikā pēc paziņojuma saņemšanas dienas samaksājot visu pirkuma maksu.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 4. panta ceturtās daļas 3. punktu, 37. panta pirmās daļas 4. punktu, 44. panta pirmo un ceturto daļu, kā arī domes Finanšu komitejas 19.03.2025. atzinumu, Ādažu novada pašvaldības dome

**NOLEMJ:**

1. Slēgt pirkuma līgumu par Rīgas valstspilsētas pašvaldībai piederošu zemes īpašumu ar nosaukumu “Baltauši” (kadastra Nr. 8044 013 0412), kura sastāvā ietilpst zemes vienība 0,1908 ha platībā ar kadastra apzīmējumu 8044 013 0412 un adresi Alderu iela 33, Baltezers, Ādažu pag., Ādažu nov., uz kuras atrodas uz Ādažu novada pašvaldības vārda zemesgrāmatā ierakstīta garāžu ēka ar kadastra apzīmējumu 8044 013 0412 001.
2. Pirkt 1. punktā noteikto nekustamo īpašumu ar Rīgas valstspilsētas pašvaldības Īpašuma departamenta 17.02.2025. paziņojumā Nr. DI-25-97-paz (pielikums) minētajiem nosacījumiem un par zemes vienības nosacīto cenu (pirkuma maksu) - 18 100 *euro* (astoņpadsmit tūkstoši viens simts *euro*), 20 (divdesmit) darba dienu laikā no šī lēmuma pieņemšanas dienas veicot samaksu Rīgas valstspilsētas pašvaldības, reģistrācijas Nr. 90011524360, norēķinu kontā Nr. LV15 UNLA 0020 3000 00000, AS “SEB banka”, bankas kods UNLALV2X.
3. Pilnvarot Ādažu novada pašvaldības domes priekšsēdētāju noslēgt 1. punktā noteiktā nekustamā īpašuma pirkuma līgumu.
4. Lēmuma 2. punktā noteiktos izdevumus apmaksāt no pašvaldības Centrālās pārvaldes Nekustamā īpašuma nodaļas budžeta tāmes līdzekļiem.
5. Pašvaldības Centrālās pārvaldes Nekustamā īpašuma nodaļai organizēt pašvaldības īpašuma tiesības reģistrāciju zemesgrāmatā uz 1. punktā noteikto nekustamo īpašumu.
6. Pēc pašvaldības īpašuma tiesības uz 1. punktā noteikto nekustamo īpašumu nostiprināšanas zemesgrāmatā, nodot pašvaldības aģentūras „Carnikavas komunālserviss” pārvaldībā nekustamo īpašumu līdz ar tā piederumiem, kā arī dokumentus, kas uz to attiecas, un noslēgt vienošanos pie 02.02.2004. apsaimniekošanas līguma starp Carnikavas pagasta padomi un aģentūru.
7. Pašvaldības Centrālās pārvaldes Grāmatvedības nodaļai veikt 2. punktā noteiktās pirkuma maksas samaksu un mēneša laikā pēc 5. punkta izpildes uzņemt iegādāto nekustamo īpašumu pašvaldības grāmatvedības bilances uzskaitē.
8. Pašvaldības Centrālās pārvaldes Administratīvajai nodaļai šo lēmumu nosūtīt Rīgas valstspilsētas pašvaldības Īpašuma departamenta Īpašuma atsavināšanas pārvaldei uz e-pastu [dia@riga.lv](mailto:dia@riga.lv).
9. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: NĪN, GRN, CKS, ADN, IDRV

Diāna Čūriška, t. 28615546